ΠΕΡΙΕΧΟΜΕΝΑ
ΑΠΟΦΑΣΕΙΣ
Εν μέρει ανάκληση απόφασης αναδάσωσης για
έκταση 7.461,33 τ.μ., λόγω: α) μη υπαγωγής αυτής
στις διατάξεις και τους περιορισμούς της δασικής
νομοθεσίας και β) μη ακριβούς εντοπισμού, στη
θέση «Μώραινα», Τοπικής Κοινότητας Φιλιατρών,
Δημοτικής Ενότητας Φιλιατρών, του Δήμου Τριφυλίας, Νομού Μεσσηνίας.
Εν μέρει ανάκληση απόφασης αναδάσωσης για
έκταση 250.244,62 τ.μ., λόγω: α) μη υπαγωγής αυτής στις διατάξεις και τους περιορισμούς της δα-
σικής νομοθεσίας και β) μη ακριβούς εντοπισμού,
στη θέση «Μεγάλη Λάκα», Τοπικής Κοινότητας
Αυλώνας, Δημοτικής Ενότητας Αυλώνας, του Δήμου Τριφυλίας, Νομού Μεσσηνίας.
ΑΠΟΦΑΣΕΙΣ
Αριθμ.  230968π.ε.
(1)
Εν μέρει ανάκληση απόφασης αναδάσωσης για
έκταση 7.461,33 τ.μ., λόγω: α) μη υπαγωγής αυτής στις διατάξεις και τους περιορισμούς της
δασικής νομοθεσίας και β) μη ακριβούς εντοπισμού, στη θέση «Μώραινα», Τοπικής Κοινότητας
Φιλιατρών, Δημοτικής Ενότητας Φιλιατρών, του
Δήμου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις της παρ. 1 του άρθρου 24 και την παρ. 3
του άρθρου 117 του Συντάγματος.
2. Τις διατάξεις της παρ. 4 του άρθρου 44 του ν.998/1979,
όπως έχει προστεθεί με το άρθρο 36 του ν. 3698/
2008 και αντικαταστάθηκε με το άρθρο 35 παρ. 3 του
ν. 4280/2014 «Περιβαλλοντική αναβάθμιση και ιδιωτική
πολεοδόμηση - Βιώσιμη ανάπτυξη οικισμών Ρυθμίσεις
δασικής νομοθεσίας και άλλες διατάξεις».
3. Τις διατάξεις των άρθρων 28 του ν. 4325/2015 «Εκδημοκρατισμός της Διοίκησης - Καταπολέμηση Γρα-
φειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» (Α΄ 47) και 24 του
ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α΄ 21) με το οποίο στον
ν. 4235/2015 προστίθεται άρθρο 28Α.
4. Την υπ’ αρ. 15870/15-5-2017 απόφαση Υπ. Εσωτερικών «Διορισμός του Νικολάου Παπαθεοδώρου του
Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου»
(Υ.Ο.Δ.Δ. 250).
5. Τις διατάξεις του άρθρου 90 του π.δ.63/2005 «Κωδικοποίηση νομοθεσίας για την Κυβέρνηση και τα κυ-
βερνητικά όργανα».
6. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
7. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
8. Τις διαταγές του Υπουργείου Γεωργίας με υπ’αρ.:
α) 160417/1180/8-7-1980, β) 18244/3049/24-9-1980,
γ) 168692/3318/5-10-1981, δ) 85144/1468/9-9-1992
ε) 60284/365/26-1-1994, στ) οικ. 105204/2793/31-7-2002,
ζ) την υπ’ αρ. 158/1978 γνωμοδότηση του Νομικού Συμβουλίου του Κράτους.
9. Την υπ’αρ. 153373/441/22-2-2017 (ΑΔΑ: 61ΤΗ4653Π8Ω7Θ) εγκύκλιο διαταγή Υπ.Π.ΕΝ «Περιοχές κηρυγμένων
αναδασωτέων εκτάσεων στους αναρτημένους δασικούς
χάρτες».
10. Την από 29-6-2018 αίτηση των Χαράλαμπου και
Γρηγορίου Κυριακόπουλου κατοίκων Φιλιατρών για την
άρση απόφασης αναδάσωσης από έκταση εμβαδού
7.461,33 τ.μ., στη θέση «Μώραινα», Τοπικής Κοινότητας
Φιλιατρών, Δημοτικής Ενότητας Φιλιατρών, του Δήμου
Τριφυλίας.
11. Την υπ’ αρ. 1735/11-11-1981 απόφαση του Νομάρχη Μεσσηνίας με την οποία κηρύχθηκε αναδασωτέα
έκταση 27.500,00 στρεμμάτων στις θέσεις «Χελωνόραχη,
Αγγινάρα,…,Κοιν. Χριστιάνων, Αγία Βαρβάρα, Κερασούλα,…,Κοιν. Μάλης, Καλαμάκι, Αμπέλια,…, Κοιν. Πλάτης,
Προφ. Ηλίας, Άγιος Χριστόφορος,…, Δήμου Φιλιατρών,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
3 Φεβρουαρίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 18
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 18/03.02.2022
Ευαγγελίστρια, Αλωνάκι,…, Κοιν. Βάλτας, Νομού Μεσσηνίας» (Δ΄ 82).
12. Το γεγονός ότι στο σώμα της απόφασης αναδάσωσης αναφέρεται ότι: «Εξαιρούνται της αναδασώσεως
οι εντός των ως άνω ορίων περιλαμβανόμενες καθαρά
γεωργικές εκτάσεις».
13. Την υπό στοιχεία ΔΥ/11-3-2021 αναφορά της δασοπόνου Νίκης Τότσκα η οποία προτείνει την άρση της
αναδάσωσης από την έκταση των 7.461,33 τ.μ., αφού δεν
ισχύει Πρωτόκολλο Διοικητικής Αποβολής, ούτε προέρχεται από παραχώρηση, ενώ σήμερα είναι ελαιώνας.
14. Την υπ’ αρ. 42/22-6-2012 πράξη χαρακτηρισμού
του Δασάρχη Κυπαρισσίας, ε την οποία έκταση 17.354,23
τ.μ. [τμήμα της οποίας είναι και έκταση των 7.461,33 τ.μ.]
χαρακτηρίστηκε ως «έκταση που δεν είναι δάσος ή δασική» του άρθρο 3 του ν. 998/1979.
15. Την υπό στοιχεία ΔΥ/3-10-2011 έκθεση - αναφορά για τον χαρακτηρισμό έκτασης της Δασολόγου του
Δασαρχείου Κυπαρισσίας Αναστασίας Κατσαρέλια και
την συνημμένη σε αυτή φωτοερμηνεία σύμφωνα με την
οποία η έκταση των 17.354,23 τ.μ. [τμήμα της οποίας
είναι και έκταση των 7.461,33 τ.μ.] τα έτη 1945, 1960,
1972, 1988 και 1997 βρίσκεται σε ευρύτερη μικτή γεωργική και δασική περιοχή. Η έκταση διακρίνεται ασκεπής
και εν μέρει με ελαιόδεντρα και δεν διακρίνεται σε αυτή
δασική βλάστηση.
16. Την υπ’ αρ. 176980/1-10-2021 θετική εισήγηση του
Δασαρχείου Κυπαρισσίας.
17. Το γεγονός ότι στον αναρτημένο δασικό χάρτη
Ν. Μεσσηνίας [υπ’αρ. 27116/12-2- 2021 απόφαση Διεύθυνσης Δασών Μεσσηνίας (ΑΔΑ:6Ε2ΑΟΡ1Φ-41Μ)] η
έκταση των 7.461,33 τ.μ. φέρει χαρακτηριστικά φυτοκάλυψης «Α.Α.», με επιπλέον πληροφορία «Α.Ν.».
18. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με τις διατάξεις της
παρ. 4 του άρθρου 44 του ν.998/1979, όπως έχει προστεθεί με το άρθρο 36 του ν. 3698/2008 και αντικατα-
στάθηκε με το άρθρο 35 παρ. 3 του ν. 4280/2014, την υπ’
αρ. 1735/11-11-1981 απόφαση του Νομάρχη Μεσσηνίας
(Δ΄ 82) ως προς την έκταση εμβαδού 7.461,33 τ.μ. (επτά
χιλιάδων τετρακοσίων εξήντα ενός τετραγωνικών μέτρων και τριάντα τριών εκατοστών τετραγωνικού μέ-
τρου), στη θέση «Μώραινα», Τοπικής Κοινότητας Φιλιατρών, Δημοτικής Ενότητας Φιλιατρών, του Δήμου
Τριφυλίας, Νομού Μεσσηνίας η οποία περιγράφεται
με στοιχεία 1,2,3,…50,51,1 και απεικονίζεται στο από
11-3-2021 τοπογραφικό διάγραμμα με κλίμακα 1:2.000
που συνέταξε η Δασοπόνος του Δασαρχείου Κυπαρισσίας Νίκη Τότσκα και το οποίο συνοδεύει την απόφασή
μας, επειδή: α) η εν λόγω έκταση είχε ανέκαθεν αγροτική
μορφή πριν και μετά την εκδήλωση της πυρκαγιάς το
έτος 1981 και ως εκ τούτου δε υπάγεται στις διατάξεις και
τους περιορισμούς της δασικής νομοθεσίας και β) δεν
εντοπίζεται και δεν περιγράφεται με ακρίβεια στο συνημμένο στην ανωτέρω απόφαση, τοπογραφικό διάγραμμα.
Έχει όρια:
Ανατολικά: Ελαιώνα φερομ. ιδιοκτησίας Σφυρή και
έκταση δασικού χαρακτήρα.
Δυτικά: Ελαιώνα φερομ. ιδιοκτησίας Κυριακόπουλου.
Βόρεια: Δρόμο και αγρό φερομ. ιδιοκτησίας Γ. Καψιμάλη.
Νότια: Ελαιώνα φερομ. ιδιοκτησίας Καψιμάλη και δρόμο.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (Α΄ 98).
Για την υπόλοιπη έκταση παραμένει σε ισχύ η υπ’αρ.
1735/11-11-1981 απόφαση του Νομάρχη Μεσσηνίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 18/03.02.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 18/03.02.2022
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 17 Ιανουαρίου 2022
Ο Συντονιστής
Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. 230967π.ε.
(2)
Εν μέρει ανάκληση απόφασης αναδάσωσης για
έκταση 250.244,62 τ.μ., λόγω: α) μη υπαγωγής
αυτής στις διατάξεις και τους περιορισμούς της
δασικής νομοθεσίας και β) μη ακριβούς εντοπισμού, στη θέση «Μεγάλη Λάκα», Τοπικής Κοινό-
τητας Αυλώνας, Δημοτικής Ενότητας Αυλώνας,
του Δήμου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις της παρ. 1 του άρθρου 24 και την παρ. 3
του άρθρου 117 του Συντάγματος.
2. Τις διατάξεις της παρ. 4 του άρθρου 44 του
ν.998/1979, όπως έχει προστεθεί με το άρθρο 36 του
ν. 3698/2008 και αντικαταστάθηκε με την παρ. 3 του άρθρου 35 του ν. 4280/2014 «Περιβαλλοντική αναβάθμιση
και ιδιωτική πολεοδόμηση - Βιώσιμη ανάπτυξη οικισμών
Ρυθμίσεις δασικής νομοθεσίας και άλλες διατάξεις».
3. Τις διατάξεις των άρθρων 28 του ν. 4325/2015 «Εκδημοκρατισμός της Διοίκησης - Καταπολέμηση Γρα-
φειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» (Α΄ 47) και 24 του
ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α΄ 21) με το οποίο στον
ν. 4235/2015 προστίθεται άρθρο 28Α.
4. Την υπ’ αρ. 15870/15-5-2017 απόφαση Υπ. Εσωτερικών «Διορισμός του Νικολάου Παπαθεοδώρου του
Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου»
(Υ.Ο.Δ.Δ. 250).
5. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα Κυ-
βερνητικά όργανα».
6. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
7. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
8. Τις διαταγές του Υπουργείου Γεωργίας με υπ’αρ:
α) 160417/1180/8-7-1980, β) 18244/3049/24-9-1980,
γ) 168692/3318/5-10-1981, δ) 85144/1468/9-9-1992
ε) 60284/365/26-1-1994, στ) οικ. 105204/2793/31-7-2002,
ζ) την υπ’ αρ. 158/1978 γνωμοδότηση του Νομικού Συμβουλίου του Κράτους.
9. Την υπ’αρ. 153373/441/22.2.2017 (ΑΔΑ: 61ΤΗ4653Π8Ω7Θ) εγκύκλιο διαταγή Υπ.Π.ΕΝ «Περιοχές κηρυγμένων
αναδασωτέων εκτάσεων στους αναρτημένους δασικούς
χάρτες».
10. Την υπ’ αρ. 2045/20-12-1982 απόφαση του Νομάρχη Μεσσηνίας με την οποία κηρύχθηκε αναδασω-
τέα έκταση 10.000,00 στρεμμάτων στις θέσεις «Καλύβια,
Λιβάδια, Χαλικούρα, Αμπέλια, Τρούπες, Γούβες, Γιοφύρι,
Καφούγκαινα, Ντεμίρι, Καλογήρου, Μαύρο κλαρί Κοινότητας Σιδηροκάστρου, Μαμάκου, Κοτρώνι, Γούβες,
Μουρίζι, Πετάλωνα, Κορυφή, Παναγιά, Βάρκος, Αρμακάδες, Άγιος Αθανάσιος, Τζαφέρι Κοινότητας Αυλώνας,
Τζαφέρη, Ζαμπούχου, Κρύα Βρύση, Ποτόκιζα, Ξερόβρυση, Χοσιές, Κιάφα, Τσούκιζα, Λιφάτια, Φτέρη, Κοινότητας
Κεφαλόβρυσης, Νομού Μεσσηνίας» (Δ΄ 216).
11. Την από 26-5-2021 αίτηση της εταιρείας με τον διακριτό τίτλο «CRYSTAL ALMOND TOWERS Μ.Α.Ε.» που
εδρεύει στην Αθήνα για την άρση απόφασης αναδάσωσης από έκταση 500,00 τ.μ. στη θέση «Μεγάλη Λάκα»,
Τοπικής Κοινότητας Αυλώνας, Δημοτικής Ενότητας Αυλώνας, Δήμου Τριφυλίας.
12. Την υπό στοιχεία ΔΥ/14-7-2021 αναφορά της Δασοπόνου Δήμητρας Αλεξανδροπούλου, στην οποία προτεί-
νει την άρση από έκταση συνολικού εμβαδού 250.244,62
τ.μ. για τους διαλαμβανόμενους σε αυτή λόγους. Στην
ανωτέρω έκταση συμπεριλαμβάνεται και η έκταση των
500,00 τ.μ., η οποία σήμερα χέρσοι αγροί με διάσπαρτα
δέντρα. Για την έκταση των 250.244,62 τ.μ. δεν ισχύει
Πρωτόκολλο Διοικητικής Αποβολής, ούτε προέρχεται
από παραχώρηση, ενώ συνολικά η έκταση είναι αγροτικής μορφής.
13. Την υπό στοιχεία ΔΥ/15-9-2021 έκθεση φωτοερμηνείας του δασολόγου του Δασαρχείου Κυπαρισσί-
ας, Νικολάου Χριστοδούλου, στην οποία αναφέρει ότι
η ανωτέρω έκταση κατά το έτος 1972 ήταν αγροτική
καλλιεργούμενη έκταση με αραιά, διάσπαρτα δέντρα.
14. Το γεγονός ότι στο σώμα της απόφασης αναδάσωσης αναφέρεται ότι: «Εξαιρούνται της αναδασώσεως οι
εντός ταύτης εμπεριεχόμενες καλλιεργούμενες γεωργικές εκτάσεις μη δυνάμενες να προσδιοριστούν επει-
δή είναι διάσπαρτες, ανερχόμενες ενδεικτικά σε 5.000
στρέμματα».
15. Την υπ’ αρ. 173546/28-9-2021 θετική εισήγηση του
Δασαρχείου Κυπαρισσίας.
16. Το γεγονός ότι στον αναρτημένο δασικό χάρτη
Ν. Μεσσηνίας [υπ’ αρ. 27116/12-2- 2021 απόφαση Διεύθυνσης Δασών Μεσσηνίας (ΑΔΑ:6Ε2ΑΟΡ1Φ-41Μ)]
η έκταση των 250.244,62 τ.μ. φέρει χαρακτηριστικά φυτοκάλυψης «Α.Α.», με επιπλέον πληροφορία «Α.Ν.» και
ως εκ τούτου δεν έχει κυρωθεί.
17. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με τις διατάξεις της
παρ. 4 του άρθρου 44 του ν. 998/1979, όπως έχει προστεθεί με το άρθρο 36 του ν. 3698/2008 και αντικατα-
στάθηκε με την παρ. 3 το άρθρο 35 του ν. 4280/2014, την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 18/03.02.2022
υπ’ αρ. 2045/20-12-1982 απόφαση του Νομάρχη Μεσσηνίας (Δ΄ 76) ως προς την έκταση εμβαδού 250.244,62
τ.μ. (διακοσίων πενήντα χιλιάδων διακοσίων σαράντα
τεσσάρων τετραγωνικών μέτρων και εξήντα δύο τετραγωνικών εκατοστών), στη θέση «Μεγάλη Λάκα»,
Τοπικής Κοινότητας Αυλώνας, Δημοτικής Ενότητας
Αυλώνας του Δήμου Τριφυλίας, Νομού Μεσσηνίας η
οποία περιγράφεται με στοιχεία: 1, 2, 3,…,221, 222, 1
και απεικονίζεται στο από 13-7-2021 τοπογραφικό
διάγραμμα με κλίμακα 1:4.000 που συνέταξε η δασοπόνος του Δασαρχείου Κυπαρισσίας Δήμητρα Αλεξαν-
δροπούλου και το οποίο συνοδεύει της απόφασή μας,
επειδή: α) η εν λόγω έκταση είχε ανέκαθεν αγροτική
μορφή πριν και μετά την εκδήλωση της πυρκαγιάς το
έτος 1982 και ως εκ τούτου δε υπάγεται στις διατάξεις
και τους περιορισμούς της δασικής νομοθεσίας και
β) δεν εντοπίζεται και δεν περιγράφεται με ακρίβεια
στο συνημμένο στην ανωτέρω απόφαση, τοπογραφικό
διάγραμμα.
Έχει όρια:
Ανατολικά: Αναδασωτέα δημόσια δασική έκταση (υπ΄
αρ. 2045/20.12.1982 απόφαση του Νομάρχη Μεσσηνίας)
και χέρσους αγρούς κατοίκων περιοχής Τ.Κ. Αυλώνα.
Δυτικά: Αναδασωτέα δημόσια δασική έκταση (υπ’αρ.
2045/20-12-1982 απόφαση του Νομάρχη Μεσσηνίας) και
χέρσους αγρούς κατοίκων περιοχής Τ.Κ. Αυλώνα.
Βόρεια: Αναδασωτέα δημόσια δασική έκταση (υπ’αρ.
2045/20-12-1982 απόφαση του Νομάρχη Μεσσηνίας) και
χέρσους αγρούς κατοίκων περιοχής Τ.Κ. Αυλώνα.
Νότια:  Αναδασωτέα δημόσια δασική έκταση (υπ’αρ.
2045/20-12-1982 απόφαση του Νομάρχη Μεσσηνίας).
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (Α΄ 98).
Για την υπόλοιπη έκταση παραμένει σε ισχύ η υπ’αρ.
2045/20-12-1982 απόφαση του Νομάρχη Μεσσηνίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 18/03.02.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 18/03.02.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 18/03.02.2022
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 13 Ιανουαρίου 2022
Ο Συντονιστής  Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20220400018.pdf | Tokens: 12625]